કોંગ્રેસમાં "રાહુલ રાજ"ની શરૂઆત થઇ ચૂકી છે. સોમવારે રાહુલ ગાંધીને કોંગ્રેસના નિર્વિરોધ અધ્યક્ષ સ્વીકારી લેવામાં આવ્યા છે. પાર્ટીએ એક પ્રેસવાર્તા કરીને આ અંગે ઔપચારિક જાહેરાત કરી હતી. રાહુલ ગાંધીની સામે કોઇ પણ કોંગ્રેસી નેતાએ અધ્યક્ષ પદ માટે નામાંકન નહતું ભર્યું. અને આજે નામ પાછા લેવાનો છેલ્લો દિવસ હતો. જે હેઠળ તેમને બિનહરીફ હોવાના કારણે પાર્ટીના અધ્યક્ષ જાહેર કરવામાં આવ્યા છે. સાથે જ 16 ડિસેમ્બરના રોજ તેમને અધિકૃત રીતે પ્રમાણ પત્ર આપી તેમને અધ્યક્ષ પદ સોંપવામાં આવશે. કોંગ્રેસના નેતા મુલ્લાપલ્લી રામચંદ્રને જણાવ્યું કે રાહુલ ગાંધીના નામાંકન પક્ષમાં 89 પ્રસ્તાવ પ્રાપ્ત થયા છે અને તે તમામ માન્ય છે.